06.01 . 2021 Атанаска Маркова Американският президент Доналд Тръмп отрече публикацията на " Ню Йорк Таймс " , че вицепрезидентът Майк Пенс го е уведомил за невъзможността да промени резултатите от гласуването на президентските избори . " Ню Йорк Таймс ” е публикувал фалшива новина . Той никога не е казвал това . Вицепрезидентът и аз сме напълно съгласни , че вицепрезидентът има правомощия да действа " , се казва в писмено изявление , публикувано от предизборния щаб на Доналд Тръмп , пише БГНЕС . Действащият президент нарече изборите в щатите , които той оспори , " корумпирани " и " несъвместими с конституцията " , което означава " незаконни " . Тръмп изрази становището , че конституцията на САЩ предоставя на Пенс „ редица възможности “ . " Той може да отмени сертифицирането на резултатите или да ги изпрати обратно на щатите за преразглеждане и сертифициране . Той също така може да отмени сертифицирането на незаконни и корумпирани резултати и да ги изпрати в Камарата на представителите за гласуване ” , обясни президентът . Тази гледна точка не се споделя от много политици в САЩ , включително от съпартийци на Тръмп , както и от конституционни адвокати , които се съмняват , че Конгресът може да отхвърли гласовете на изборите .